b'\n_START_ARTICLE_\nComparsa\n_START_PARAGRAPH_\nComparsa je skupina pjeva\xc4\x8da, glazbenika i plesa\xc4\x8da karakteristi\xc4\x8dnih za karnevale na podru\xc4\x8dju \xc5\xa0panjolske i Ju\xc5\xbene Amerike. Va\xc5\xbean su dio latinoameri\xc4\x8dke tradicije i kulture, koji se u razli\xc4\x8ditim dijelovima Latinske Amerike pojavljuju u razli\xc4\x8ditim ulogama: negdje samo ple\xc5\xa1u, negdje i pjevaju i ple\xc5\xa1u, a negdje ple\xc5\xa1u uz glazbu i pjevanje. Budu\xc4\x87i da su skupina umjetnika, vrlo va\xc5\xbena je uskla\xc4\x91enost i prilago\xc4\x91enost pokreta glazbi ili pjesmi, utoliko kao i nastup svakog pojedinca u skupini. Gotovo uvijek Comparse su \xc5\xbeene u dugim, blje\xc5\xa1tavim i \xc5\xa1arenim haljinama, dok se u nekim krajevima uz njih pojavljuju i mu\xc5\xa1karci u narodnoj no\xc5\xa1nji._NEWLINE_Najpoznatija pojavljivanja comparasa ona su na karnevalima u Rio de Janeiru, C\xc3\xa1dizu, Tenerifeu, Kubi, kao i na Urugvajskom karnevalu, \xc4\x8diji je sastavni dio._NEWLINE_Glavno obilje\xc5\xbeje comparsa je pjevanje i sviranje na obli\xc5\xbenje ritmove i glazbene \xc5\xbeanrove dr\xc5\xbeava u kojima nastupaju ili djeluju; tako u Urugvaju ple\xc5\xbeu na zvuke candombea, u Brazilu na ritmove sambe, a u Kubi, otkuda dolaze najpoznatije plesa\xc4\x8dice, uz zvuke conge i rumbe.'